b'\n_START_ARTICLE_\nMoravska planota\n_START_PARAGRAPH_\nMoravska planota tudi Goteni\xc5\xa1ka dolina, je planota med Stojno na vzhodu in Goteni\xc5\xa1ko goro na zahodu. Na severu se odpira proti Ribni\xc5\xa1kemu polju, na jugovzhodu proti Kolpi. \xc5\xa0iri se v nadmorski vi\xc5\xa1ini okoli 550 m in ima dinarsko smer severozahod-jugovzhod. Dolga je 16 km, \xc5\xa1iroka najve\xc4\x8d do 3 km. Na ju\xc5\xbenem obrobju so neprepustne kamnine s potoki, ves osrednji in vzhodni del je iz apnenca in dolomita ter zato kra\xc5\xa1ki, severni del je bolj gozdnat, na jugu je hosta z grmi\xc4\x8devjem in obdelan svet, ve\xc4\x8dinoma v okviru kmetijskega posestva Sne\xc5\xbenik. V osmih naseljih \xc5\xbeivi okoli 770 prebivalcev. V letih 1941-42 so bili od tod izseljeni ko\xc4\x8devski Nemci, 1950-90 je bila moravska planota del varovanega in za javnost zaprtega obmo\xc4\x8dja. Sredi\xc5\xa1\xc4\x8de je Ko\xc4\x8devska Reka.'